זנב סנונית יוליסס

זנב סנונית יוליסס (שם מדעי: Papilio ulysses) הוא מין של פרפר מהסוג זנב סנונית, הנפוץ באינדונזיה, אוסטרליה, פפואה גינאה החדשה ואיי שלמה. הוא דומה מאוד למין מורפו כחול המצוי באמריקה הדרומית.
מין זה תואר בשנת 1758 בידי החוקר קארולוס ליניאוס.

אטימולוגיה 
הפרפר נקרא על שם יוליסס, שמו הרומי של הגיבור היווני אודיסאוס שהוא אחת הדמויות של הספרות היוונית העתיקה והדמות המרכזית באודיסיאה.

תפוצה 
המין נפוץ בצפון-מזרח אוסטרליה, האי גינאה החדשה, איי מאלוקו, ארכיפלג ביסמרק וצפון-מערב איי שלמה.

מאפיינים 
לפרפר זה מוטת כנפיים של כ-14 סנטימטרים אך האורך משתנה בתת-מינים שלו. החלק העליון של הכנפיים הוא כחול ססגוני ואילו החלק התחתון שחור. הנקבה שונה מהזכר בכך שיש לה סהרונים קטנים וכחולים מאחורי הגב ושצבעה חום.

בית גידול 
מין זה חי ביערות טרופיים ובגנים.

קישורים חיצוניים 

צבעוניים
אוסטרליה: חרקים
בעלי חיים ביערות הגשם של אוקיאניה

בעלי חיים שתוארו ב-1758
טקסונים שתוארו בידי קארולוס ליניאוס
פפואה גינאה החדשה: חרקים